## Výzva na predkladanie ponúk

v rámci realizácie procesu zadávania zákazky (z*ákazka nad 100 000,- EUR bez DPH*) podľa aktuálne platnej príručky k procesu verejného obstarávania pre dopytovo-orientované projekty a národné projekty operačného programu Integrovaná infraštruktúra v gescii MH SR, verzia 3.2, zverejnenej 28. októbra 2020   
na webovej stránke [www.opvai.sk](http://www.opvai.sk) (ďalej v texte výzvy na predkladanie ponúk budeme uvádzať len ako „*príručka*“ v príslušnom gramatickom tvare). Predmetná výzva na predkladanie ponúk   
je zverejnená na webovom sídle zadávateľa.

**Predmet zákazky:**

**„Dodávka plnoautomatického vstrekovacieho lisu“**

Vladimír Sommer

MISTER & SOMMER, s.r.o. - konateľ

V Topoľčanoch, dňa 04.11.2020

1. **identifikácia osoby, ktorej so poskytne 50% a menej finančných prostriedkov z nfp (ďalej v texte len „zadávateľ“ v príslušnom gramatickom tvare)**

Názov zadávateľa: MISTER & SOMMER , s.r.o.

IČO: 46026533

Sídlo zadávateľa: Gorkého 2, 955 01 Topoľčany

**Kontaktné údaje zadávateľa:**

Kontaktná adresa: MISTER & SOMMER , s.r.o., Gorkého 2, 955 01 Topoľčany

Krajina: Slovenská republika

Kontaktná osoba: Vladimír Sommer

Telefón: +421 905 850 855

E-mail: [info@mistersommer.sk](mailto:info@mistersommer.sk)

Webová stránka: www.mistersommer.sk

1. **predmet zákazky a predpokladaná hodnota rozpočtových výdavkov pre obstaranie predmetu zákazky**

2.1 Názov predmetu zákazky: Dodávka plnoautomatického vstrekovacieho lisu

2.2 Nomenklatúra

Spoločný slovník obstarávania (CPV)

**Hlavný predmet:**

42000000-6 - Priemyselné mechanizmy

42636000-3 - Lisy

51500000-7 - Inštalácia strojov a zariadení

60000000-8 - Dopravné služby (bez prepravy odpadu)

2.3 Stručný opis predmetu zákazky

Predmetom zákazky je dodávka 1ks plnoautoamatického vstrekovacieho lisu, ktorý je určený   
na vstrekovanie plastov pre automobilový priemysel. Plnoautomatický vstrekovací lis musí byť vybavený s takými technickými a úžitkovými parametrami, ktoré disponujú odoberaním výliskov robotom, s automatickým odkladaním výliskov na integrovaný dopravný pás a príslušenstvom (nasávač, násypka, sušička, farbička, temperak, chladiaca jednotka). Plnoautomatický vstrekovací lisy musí byť vybavený automatickou predikciou údržby, schopnosťou exportovať dátové zostavy   
do informačného systému a senzormi schopnými zaznamenávať funkčnosť procesu vstrekovania.

Bližšia špecifikácia predmetu zákazky je uvedená v Prílohe č. 1 – Špecifikácia predmetu zákazky, ktorá je neoddeliteľnou súčasťou tejto výzvy na predkladanie ponúk a v Prílohe č. 3 – Kúpna zmluva, ktorá je neoddeliteľnou súčasťou tejto výzvy na predkladanie ponúk.

Pre všetky prípadné požiadavky zadávateľa, ktoré sa vzťahujú na predmet zákazky a ktoré sa viažu na konkrétneho výrobcu, výrobný postup, značku, patent, typ, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné.

V prípade konkrétnych technických a výrobných označení materiálov a zariadení takto špecifikovaných v týchto podkladoch sú výlučne z dôvodu jednoznačného vyjadrenia požiadaviek a funkčných súvislostí, zadávateľ pripúšťa ekvivalentné riešenie.

2.4 Predpokladaná hodnota rozpočtových výdavkov pre obstaranie predmetu zákazky:

930 885,- EUR bez DPH

Predpokladaná hodnota rozpočtových výdavkov pre obstaranie predmetu zákazky bola zadávateľom určená na základe prieskumu trhu. Predpokladaná hodnota rozpočtových výdavkov pre obstaranie predmetu zákazky je zároveň maximálnou hodnotou plnenia zmluvy, ktorá bude výsledkom tohto zadávania zákazky. V prípade, že všetky ponuky budú nad predpokladanou hodnotou rozpočtových výdavkov pre obstaranie predmetu zákazky, zadávateľ si vyhradzuje právo na zrušenie tohto zadávania zákazky alebo len jednoducho zruší predmetné zadávanie zákazky.

1. **rozdelenie predmetu zákazky**

3.1 Predmet zákazky nie je rozdelený na časti.

3.2 Odôvodnenie nerozdelenia predmetu zákazky na časti:

Predmet zákazky tvorí jeden funkčný logický celok - jeden plnoautomatický vstrekovací lis, teda logicky je predmet zákazky nedeliteľný. Rozsah predmetu zákazky je takým rozsahom, ktorý komplexne dodávajú relevantní dodávatelia na trhu.

3.3 Potenciálny záujemca môže predložiť ponuku na celý požadovaný rozsah predmetu zákazky. Predložením ponuky sa stáva z potenciálneho záujemcu uchádzač.

1. **Variantné riešenie**

4.1 Neumožňuje sa predložiť variantné riešenie.

4.2 Ak súčasťou ponuky bude aj variantné riešenie, variantné riešenie nebude zaradené   
do vyhodnotenia a bude sa naň hľadieť akoby nebolo predložené.

1. **miesto a termín dodávky predmetu zákazky**

5.1 Miesto dodávky predmetu zákazky:

Družstevná 1090/86, 956 17 Solčany

5.2 Termín dodávky predmetu zákazky:

365 kalendárnych dní od účinnosti zmluvy

1. **zdroj finančných prostriedkov**

Predmet zákazky bude financovaný zo zdrojov z fondov Európskej únie a z vlastných zdrojov zadávateľa. Kód výzvy: OPVaI-MH/DP/2018/1.2.2-21

1. **druh zákazky a typ zmluvy**

7.1 Druh zákazky: zákazka na dodanie tovaru.

7.2 Zadávateľ uzavrie s úspešným uchádzačom predmetného zadávania zákazky zmluvu podľa Prílohy č. 3 , ktorá je neoddeliteľnou súčasťou tejto výzvy na predkladanie ponúk.

1. **lehota viazanosti ponuky**

Ponuka predložená v rámci predmetného zadávania zákazky je viazaná do: 30.06.2021

1. **obhliadka miesta dodávky predmetu zákazky**

Obhliadka miesta dodávky predmetu zákazky nie je potrebná. V prípade záujmu o vykonanie obhliadky miesta dodávky predmetu zákazky, poprosíme kontaktovať Vladimíra Sommera, telefón: +421 905 850 855, e-mail: [info@mistersommer.sk](mailto:info@mistersommer.sk)

1. **náklady a výdavky na vypracovanie a predloženie ponuky**

10.1 Všetky náklady a výdavky spojené s prípravou a predložením ponuky znáša potenciálny záujemca bez finančného nároku voči zadávateľovi.

10.2 Ponuky doručené na adresu zadávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie predmetného zadávania zákazky.

1. **spôsob predloženia ponuky a označenie ponuky**

11.1 Zadávateľ požaduje, aby boli ponuky predložené listinne, na adresu uvedenú v bode 12.1

11.2 Na obálke listinnej ponuky musia byť uvedené nasledovné údaje:

11.2.1 názov a adresa zadávateľa uvedená v bode 1 tejto výzvy na predkladanie ponúk,

11.2.2 názov a adresa potenciálneho záujemcu,

11.2.3 heslo: „Ponuka - Dodávka plnoautomatického vstrekovacieho lisu“

**Vzor vyplnenej obálky:**

Názov a adresa potenciálneho záujemcu

heslo: „Ponuka - Dodávka plnoautomatického vstrekovacieho lisu“

MISTER & SOMMER, s.r.o.

Gorkého 2

955 01 Topoľčany

1. **Miesto a lehota na predkladanie ponuky**

12.1 Ponuku je potrebné doručiť na adresu:

**MISTER & SOMMER, s.r.o.**

**Gorkého 2**

**955 01 Topoľčany**

**Ponuku je možno doručiť osobne, poštou alebo kuriérom na vyššie uvedenú adresu.**

Pri osobnom odovzdaní ponuky bude potenciálnemu záujemcovi vystavené potvrdenie o prevzatí ponuky.

12.2 Lehota na predkladanie ponúk je stanovená **do 09.12.2020 do 15.00 hod.**

Ponuky predložené po stanovenej lehote na predkladanie ponúk nebudú akceptované.

1. **otváranie, hodnotenie a vyhodnotenie ponúk**

Zadávateľ bude otvárať a hodnotiť tie ponuky, ktoré doručia potenciálni záujemci v lehote na predkladanie ponúk a spôsobom určeným v bode 11 tejto výzvy na predkladanie ponúk. Otváranie a hodnotenie ponúk bude neverejné. Zadávateľ najprv vyhodnotí ponuky z hľadiska splnenia obsahových požiadaviek podľa bodu 18 tejto výzvy na predkladanie ponúk a z hľadiska splnenia požiadaviek na technické parametre predmetu zákazky požadované v Prílohe č. 1 tejto výzvy na predkladanie ponúk. Ak zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač predložil v rámci svojej ponuky, zadávateľ môže písomne požiadať uchádzača o vysvetlenie ponuky (*najmä s ohľadom na tú skutočnosť, či ponuka uchádzača, v ktorej identifikoval zadávateľ nezrovnalosti alebo nejasnosti by mohla byť v zmysle zvoleného kritéria na vyhodnotenie ponúk úspešná alebo ide o ponuku, v ktorej identifikoval zadávateľ nezrovnalosti alebo nejasnosti, ktoré aj keby uchádzač vysvetlil, by nemala v zmysle zvoleného kritéria na vyhodnotenie ponúk predpoklad byť úspešná – u takejto ponuky môže zadávateľ skonštatovať aj pri identifikovaných nejasnostiach alebo nezrovnalostiach, že ide o ponuku, ktorá nespĺňa požadované doklady alebo dokumenty, na základe čoho bude uchádzač vyhodnotený ako neúspešný*), a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Následne zadávateľ vyhodnotí ponuky uchádzačov a identifikuje úspešného uchádzača, ktorý splnil všetky požiadavky zadávateľa *(t.j. predložil všetky požadované doklady a dokumenty podľa požiadaviek zadávateľa uvedených v tejto výzve na predkladanie ponúk)* a predložil najnižšiu cenu v EUR bez DPH za kompletnú realizáciu/dodanie predmetu zákazky. Ostatných uchádzačov vyhodnotí zadávateľ ako neúspešných. Úspešnému uchádzačovi zadávateľ oznámi, že jeho ponuka bola vyhodnotená ako úspešná, zadávateľ ju prijíma a po úspešnej administratívnej kontrole predmetného zadávania zákazky – po úspešnej druhej ex-ante kontrole pred podpisom zmluvy, bude úspešný uchádzač vyzvaný na riadnu súčinnosť potrebnú na uzavretie zmluvy (úspešný uchádzač bude povinný doručiť podpísanú zmluvu podľa inštrukcií uvedených vo výzve na riadnu súčinnosť potrebnú na uzatvorenie zmluvy do 10-tich pracovných dní od doručenia tejto výzvy úspešnému uchádzačovi). Neúspešným uchádzačom, zadávateľ oznámi, že neuspeli a dôvody neprijatia ich ponuky.Zadávateľ zverejní zápisnicu z vyhodnotenia ponúk do piatich pracovných dní odo dňa kompletného vyhodnotenia ponúk na webovej stránke zadávateľa.

1. **spôsob určenia ceny – cenovej ponuky**

14.1 Cena za predmet zákazky musí byť stanovená v súlade so zákonom o cenách v znení neskorších predpisov a vyhlášok (*v súlade s aktuálne platnou legislatívou*).

14.2 Cena za predmet zákazky musí byť vyjadrená ako cena za kompletné plnenie predmetu zákazky. Cena, ktorú uchádzač v ponuke uvedie, sa za takú považovať aj bude.

14.3 Potenciálny záujemca naceňuje kalkuláciu ceny podľa Príloh č. 2 - Kalkulácia ceny, ktorá je neoddeliteľnou súčasťou tejto výzvy na predkladanie ponúk. Cena, ktorú uvedie uchádzač vo svojej ponuke musí zodpovedať cenám obvyklým v danom mieste a čase.

1. **kritérium vyhodnotenie ponúk**

Jediným kritériom na vyhodnotenie ponúk je najnižšia cena v EUR bez DPH za kompletné plnenie predmetu zákazky.

1. **jazyk ponuky**

16.1 Celá ponuka a všetky požadované dokumenty sa predkladajú v štátnom jazyku - v slovenskom jazyku.

16.2 Ak je požadovaný dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky resp. dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **ďalšie informácie**

17.1 Dorozumievanie medzi potenciálnymi záujemcami/uchádzačmi a zadávateľom sa bude uskutočňovať písomne, doručením poštovou prepravou, kuriérom, osobne alebo ich kombináciou   
a to z dôvodu, aby všetky procesné úkony predmetného zadávania zákazky boli riadne, nespochybniteľne, preukázateľne zaznamenané a kompletná dokumentácia zo zrealizovaného zadávania zákazky od preukázateľného oslovenia potenciálnych záujemcov, až po uzavretie zmluvy s úspešným uchádzačom, bola v súlade s princípmi obstarávania, jednoznačne a nespochybniteľne archivovaná, najmä pre účely potenciálnej kontroly zo strany oprávnených osôb na výkon kontroly uvedených v bode 17.8 v tejto výzve na predkladanie ponúk. Kontaktná osoba zadávateľa a údaje na ňu, sú uvedené v bode 1 v tejto výzve na predkladanie ponúk.

17.2 Zadávateľ si vyhradzuje právo zrušiť predmetné zadávanie zákazky a to najmä z dôvodov keď:

- ani jeden uchádzač nesplní podmienky uvedené vo výzve na predkladanie ponúk,

- zadávateľ si vyhradzuje právo zrušenia predmetného zadávania zákazky aj vtedy, ak bude predložená len jedna ponuka alebo aj vtedy, ak cenová ponuka uchádzača s najnižšou cenou, prekročí predpokladanú hodnotu rozpočtových výdavkov pre obstaranie predmetu zákazky uvedenú v bode 2.4 v tejto výzve na predkladanie ponúk.

17.3 Dátum zverejnenia tejto výzvy na predkladanie ponúk na webom sídle zadávateľa: 04.11.2020.

17.4 Dátum odoslania informácie o zverejnení tejto výzvy na predkladanie ponúk na osobitný   
e-mailový kontakt [zakazkycko@vlada.gov.sk](mailto:zakazkycko@vlada.gov.sk):04.11.2020.

17.5 Zápisnica z vyhodnotenia ponúk bude zverejnená na webovom sídle zadávateľa najneskôr   
do 5 pracovných dní od dátumu kompletného vyhodnotenia ponúk.

17.6 V prípade, ak budú požadované dokumenty podpísané inou osobou ako je pri fyzickej osobe majiteľ (*živnostník*) alebo u právnickej osoby štatutárny orgán (konateľ alebo prokurista alebo predseda, podpredseda alebo člen predstavenstva alebo komplementár alebo iná oprávnená osoba podľa výpisu z obchodného registra alebo iného obdobného dokumentu), je potrebné, aby bolo súčasťou ponuky aj splnomocnenie preukazujúce oprávnenosť podpísania požadovaných dokladov osobou, ktorá ich podpísala.

17.7 Zadávateľ nesmie uzavrieť zmluvu s úspešným uchádzačom, ktorý nebude zapísaný v registri partnerov verejného sektora alebo nebudú zapísaní v registri partnerov verejného sektora členovia skupiny (ak je vytvorená), jeho subdodávatelia (ak má predávajúci subdodávateľov), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora

* 1. Úspešný uchádzač, s ktorým bude uzavretá zmluva sa zaväzuje strpieť výkon kontroly/auditu/overovania súvisiaceho s dodávaným tovarom, službami a stavebnými prácami kedykoľvek do uplynutia lehôt podľa Zmluvy o poskytnutí NFP, a to oprávnenými osobami na výkon tejto kontroly/auditu/overovania a poskytnúť im všetku potrebnú súčinnosť. Zadávateľ má právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu zo zmluvného vzťahu medzi zadávateľom a úspešným uchádzačom a výsledky finančnej kontroly Poskytovateľa neumožňujú financovanie výdavkov vzniknutých z obstarávania.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ

17.9 S úspešným uchádzačom bude podpísaná zmluva v zmysle Obchodného zákonníka platného v SR zohľadňujúca v plnom rozsahu osobitné podmienky, ktorým podlieha plnenie zmluvy podľa tejto výzvy na predkladanie ponúk a opisu predmetu zákazky podľa podkladov, neobsahujúca žiadne podmienky, ktorými by sa obmedzila alebo poprela platnosť týchto požiadaviek zadávateľa a to podľa zmluvy, ktorá je súčasťou tejto výzvy na predkladanie ponúk.

Zmluva podlieha úpravám v zmysle požiadaviek poskytovateľa NFP, takéto úpravy sa zmluvné strany zaväzujú vykonať (v prípade takejto potreby bude uzatvorený dodatok k zmluve). Zadávateľ a úspešný uchádzač môžu po spoločnej dohode vykonať zmeny alebo doplnenia v texte vzorovej zmluvy pred jej uzatvorením, najmä ale len pokiaľ ide o drobné technické úpravy alebo spresnenia avšak len za predpokladu, že tieto zmeny alebo doplnenia nebudú v rozpore s podkladmi a s ponukou predloženou úspešným uchádzačom.

Za rozpor údajov uvedených v podkladov a údajov uvedených v ponuke predloženej úspešným uchádzačom sa nepovažujú prípadné nevyhnutné úpravy textu zmluvy vykonané za účelom dosiahnutia súladu s platnou legislatívou, ak by takýto rozpor týkajúci sa obdobia plnenia zmluvy bol zistený.

Za rozpor podkladov s ponukou sa nepovažuje ani prípad, ak bolo v ponuke uchádzača uvedené typové označenie ponúknutého výrobku, ktoré sa zmení v čase od lehoty na predkladanie ponúk ku času podpisu zmluvy resp. ku času nadobudnutia účinnosti zmluvy, pričom musia byť dodržané všetky zadávateľom požadované technické parametre tohto výrobku a uchádzač musí preukázať, že ponúknutý výrobok sa v čase medzi lehotou na predkladanie ponúk do času podpisu zmluvy resp. do času nadobudnutia účinnosti zmluvy prestal vyrábať.

V prípade ak medzi lehotou na predkladanie ponúk a lehotou určenej na podpis zmluvy s úspešným uchádzačom príde k drobným zmenám/úpravám (uvedené zmeny/úpravy sa týkajú údajov, ktoré sa nachádzajú v zmluve), či už na strane zadávateľa alebo na strane úspešného uchádzača (ide napr. o zmeny ako: zmena štatutárov, zmena kontaktných údajov, zmena bankových údajov a pod.) a tieto zmeny nemali ani nemohli mať vplyv na priebeh alebo výsledok predmetného zadávania zákazky, zaväzuje sa zadávateľ resp. úspešný uchádzač takéto zmeny vykonať v rámci výzvy na riadnu súčinnosť potrebnú na uzavretie zmluvy.

1. **obsah ponuky**

**Ponuka, ktorú predloží potenciálny záujemca/uchádzač musí obsahovať nasledovné doklady   
a dokumenty:**

18.1 Vyplnená špecifikácia predmetu zákazky uvedená v Prílohe č. 1 v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.2 Nacenená kalkulácia ceny podľa Prílohy č. 2 v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.3 Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov podľa Prílohy č. 5, ktorá je neoddeliteľnou súčasťou tejto výzvy   
na predkladanie ponúk.

18.4 Čestné vyhlásenie o súhlase s obchodnými podmienkami a s požiadavkami na predmet zákazky podľa Prílohy č. 6, ktorá je neoddeliteľnou súčasťou tejto výzvy na predkladanie ponúk.

18.5 Čestné vyhlásenie o subdodávateľoch podľa Prílohy č. 7, ktorá je neoddeliteľnou súčasťou tejto výzvy na predkladanie ponúk.

18.6 Doklad o tom, že uchádzač je oprávnený dodávať predmet zákazky. Uchádzač tento požadovaný doklad preukáže predložením aktuálne platného výpisu z obchodného registra alebo aktuálne platného výpisu zo živnostenského registra alebo iným aktuálne platným obdobným dokladom, preukazujúcim tú skutočnosť, že uchádzač je oprávnený dodávať predmet zákazky. Môže byť predložený akýkoľvek relevantný doklad, ktorý obsahuje aktuálne platné údaje a oprávnenosť dodávať predmet zákazky. V prípade ak tento doklad bude predložený v inom jazyku ako slovenskom alebo českom, je nutné priložiť aj úradný preklad do slovenského jazyka.

18.7 Sprievodný list ponuky, ktorý vyhotoví uchádzač ako úvodný list ponuky, obsahujúci zoznam všetkých predložených dokumentov, podpísaný osobou resp. osobami, ktorá je resp. sú oprávnená/é konať za uchádzača. Vzor Sprievodného listu sa nachádza v Prílohe č. 8, ktorá je neoddeliteľnou súčasťou tejto výzvy na predkladanie ponúk.

**Neoddeliteľné prílohy tejto výzvy na predkladanie ponúk sú:**

**Príloha č. 1 - Špecifikácia predmetu zákazky**

**Príloha č. 2 - Kalkulácia ceny**

**Príloha č. 3 - Kúpna zmluva**

**Príloha č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny**

**Príloha č. 5 - Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**Príloha č. 6 - Čestné vyhlásenie o súhlase s obchodnými podmienkami a s požiadavkami na predmet zákazky**

**Príloha č. 7 - Čestné vyhlásenie o subdodávateľoch**

**Príloha č. 8 – Vzor Sprievodného listu ponuky**

**Upozornenie:** Elektronická, editovateľná verzia tejto výzvy na predkladanie ponúk vrátane jej príloh,   
je zverejnená na webovej stránke [zadávateľa.](http://www.klartec.sk/)

**Príloha č. 1 – špecifikácia predmetu zákazky**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | **Názov predmetu zákazky:** Dodávka plnoautomatického vstrekovacieho lisu | | | | | | |
|  | | | **Špecifikácia predmetu zákazky** | | | | | | |
|  | |  | |  |  | |  | |  |
| Predmetom zákazky je dodávka 1ks plnoautoamatického vstrekovacieho lisu, ktorý je určený na vstrekovanie plastov pre automobilový priemysel. Plnoautomatický vstrekovací lis musí byť vybavený s takými technickými a úžitkovými parametrami, ktoré disponujú odoberaním výliskov robotom, s automatickým odkladaním výliskov na integrovaný dopravný pás a príslušenstvom (nasávač, násypka, sušička, farbička, temperak, chladiaca jednotka). Plnoautomatický vstrekovací lisy musí byť vybavený automatickou predikciou údržby, schopnosťou exportovať dátové zostavy do informačného systému a senzormi schopnými zaznamenávať funkčnosť procesu vstrekovania. | | | | | | | | | |
|  | |  | |  |  | |  | |  |
| **Dodávka plnoautomatického vstrekovacieho lisu**  **Počet: 1ks** | | | | **Uchádzač je sem povinný uviesť: výrobcu, typové označenie  a značku (resp. obchodný názov) ponúkaného lisu** | | | | | |
| **p.č.** | | **Parameter/časť položky** | | **MJ požadovaného parametra** | **Požiadavky na parametre/opis** | **Parametre ponúkané uchádzačom** | | **Poznámka** | |
| 1. | Lisovacia sila resp. uzatváracia sila | | | kN | min. 23 000 | **uveďte hodnotu** | |  | |
| 2. | Schopnosť lisu upnúť formu vo výške | | | mm | min. 2 000 | **uveďte hodnotu** | |  | |
| 3. | Schopnosť lisu upnúť formu v šírke | | | mm | min. 1 600 | **uveďte hodnotu** | |  | |
| 4. | Schopnosť lisu upnúť formu v rozsahu hrúbky | | | mm | min.(od 800 do 1800) | **uveďte rozsah** | | *Väčší rozsah schopnosti lisu upnúť formu v rozsahu hrúbky je prípustný, ale požadovaný rozsah min. (od 800 do 1800) mm musí byť splnený.* | |
| 5. | Vstrekovacia jednotka  v medzinárodnom označení (EUROMAP) | | | max. objem dávky [cm3] x zvýšený vstrekovací tlak [bar]/1000 | min. 16 000 | **uveďte hodnotu** | |  | |
| 6. | Priemer šneku | | | mm | min. 130 | **uveďte hodnotu** | |  | |
| 7. | Nasávač | | | - | áno | **áno/nie** | |  | |
| 8. | Násypka | | | - | áno | **áno/nie** | |  | |
| 9. | Sušička | | | - | áno | **áno/nie** | |  | |
| 10. | Farbička | | | - | áno | **áno/nie** | |  | |
| 11. | Temperak | | | - | áno | **áno/nie** | |  | |
| 12. | Chladiaca jednotka | | | - | áno | **áno/nie** | |  | |
| 13. | 3 osá robotická ruka na zakladanie dielov  do bezpečnostnej zábrany | | | - | áno | **áno/nie** | |  | |
| 14. | Schopnosť exportovať dátové zostavy  do výrobného informačného systému | | | - | áno | **áno/nie** | | *V súčasnosti používa zadávateľ výrobný informačný systém MES PHARIS od výrobcu informačného systému UNIS https://www.pharis.cz/* | |
| 15. | Výstup spracovaných dát z produkčného procesu v minimálnom rozsahu: počet zhodných výrobkov za časové obdobie, počet nezhodných výrobkov za časové obdobie, doba chodu, výrobný čas | | | - | áno | **áno/nie** | |  | |
| 16. | Automatická predikcia údržby | | | - | áno | **áno/nie** | |  | |
| 17. | Senzory schopné zaznamenávať funkčnosť procesu | | | - | áno | **áno/nie** | |  | |
| 18. | Montáž a sprevádzkovanie plnoautomatického vstrekovacieho lisu v mieste dodania | | | - | áno | **áno/nie** | |  | |
| 19. | Doprava | | | - | áno | **áno/nie** | |  | |

**Príloha č. 2 – Kalkulácia ceny**

**Názov predmetu zákazky:** Dodávka plnoautomatického vstrekovacieho lisu

**Rozdelenie predmetu zákazky na časti:** nie

**Názov a sídlo zadávateľa:** MISTER & SOMMER, s.r.o., Gorkého 2, 955 01 Topoľčany

**Uchádzač (názov a sídlo):** vyplní uchádzač

**IČO:** vyplní uchádzač

**Platiteľ DPH:** vyplní uchádzač (uvedie ÁNO alebo NIE)

**Kontaktná osoba:** vyplní uchádzač (uvedie meno a priezvisko kontaktnej osoby)

**Kontaktný e-mail**: vyplní uchádzač

**Kontaktné tel. číslo:** vyplní uchádzač

**KALKULÁCIA CENY**

|  |  |  |  |  |
| --- | --- | --- | --- | --- |
| **p.č.** | **Položka** | **Počet ks** | **Jednotková cena v EUR bez DPH** | **Cena celkom**  **v EUR bez DPH**  *(Za kompletnú realizáciu (dodávku) predmetu zákazky)* |
| 1. | Dodávka plnoautomatického vstrekovacieho lisu | 1 |  |  |

Potvrdzujem/e, že vyššie stanovená cenová ponuka zodpovedá cenám obvyklým v danom mieste a čase   
pre kompletnú realizáciu (dodávku) predmetu zákazky.

V ................................... dňa ......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka   
*(v prípade ak pečiatku uchádzač používa)*

štatutárny zástupca oprávnený vystupovať   
za uchádzača alebo iná oprávnená osoba resp. osoba splnomocnená na zastupovanie uchádzača

**Príloha č. 3 – Kúpna zmluva**

## KÚPNA ZMLUVA

uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov

**Článok 1**

**Zmluvné strany**

**1.1 Kupujúci**:

**Kupujúci: MISTER & SOMMER , s.r.o.**

Gorkého 2, 955 01 Topoľčany

zapísaný: Obchodný register Okresného súdu Nitra,   
oddiel: Sro, vložka č. 28715/N

zastúpený: Vladimír Sommer – konateľ

IČO: 46026533

DIČ: 2023243629

IČ DPH: SK2023243629

Bankové spojenie: Všeobecná úverová banka a.s.

IBAN: SK29 0200 0000 0043 6992 2951

Osoby oprávnené rokovať vo veciach

- zmluvných a technických: Vladimír Sommer

/ďalej len „**kupujúci**“/

**1.2 Predávajúci**:

**Predávajúci**: [názov obchodnej spoločnosti]

[sídlo obchodnej spoločnosti]

zapísaný: v Obchodnom registri Okresného súdu ....

oddiel: ..., vložka č. ....

zastúpený:

IČO:

DIČ:

IČ DPH:

Bankové spojenie:

Číslo účtu:

Osoby oprávnené rokovať vo veciach

- technických:

- zmluvných:

/ďalej len „**predávajúci**“/

(Kupujúci a predávajúci ďalej spolu aj ako „**zmluvné strany**“, jednotlivo aj ako „**zmluvná strana**“)

**Článok 2**

**Podklad pre uzavretie Zmluvy**

Podkladom pre uzavretie tejto kúpnej zmluvy je výsledok v rámci realizácie procesu zadávania zákazky (z*ákazka nad 100 000,- EUR bez DPH*) podľa aktuálne platnej príručky k procesu verejného obstarávania pre dopytovo-orientované projekty a národné projekty operačného programu Integrovaná infraštruktúra v gescii MH SR, verzia 3.2, zverejnenej 28. októbra 2020 na webovej stránke [www.opvai.sk](http://www.opvai.sk) na predmet zákazky: Dodávka plnoautomatického vstrekovacieho lisu. Kód výzvy: OPVaI-MH/DP/2018/1.2.2-21.

**Článok 3**

**Predmet Zmluvy a termín dodania**

* 1. Predmetom Zmluvy je dodávka 1ks plnoautomatického vstrekovacieho lisu značky, ktorý je určený na vstrekovanie plastov pre automobilový priemysel. Plnoautomatický vstrekovací lis musí byť vybavený s takými technickými a úžitkovými parametrami, ktoré disponujú odoberaním výliskov robotom, s automatickým odkladaním výliskov na integrovaný́ dopravný pás a príslušenstvom (nasávač, násypka, sušička, farbička, temperak, chladiaca jednotka). Plnoautomatický vstrekovací lisy musí byť vybavený́ automatickou predikciou údržby, schopnosťou exportovať̌ dátové́ zostavy do informačného systému a senzormi schopnými zaznamenávať funkčnosť procesu vstrekovania.
  2. Predávajúci sa zaväzuje dodať kupujúcemu Tovar špecifikovaný v Prílohe č. 1 (ďalej len “Tovar”) tejto Zmluvy a previesť na kupujúceho vlastnícke právo k Tovaru.
  3. Kupujúci sa zaväzuje Tovar za podmienok dohodnutých v tejto Zmluve prevziať a zaplatiť zaň predávajúcemu cenu dohodnutú v článku 4 tejto Zmluvy.
  4. Predávajúci sa zaväzuje dodať Tovar do 365 kalendárnych dní od účinnosti tejto Zmluvy.
  5. Predávajúci sa zaväzuje dodať Tovar do miesta: Družstevná 1090/86, 956 17 Solčany
  6. Predávajúci sa zaväzuje Tovar uviesť do prevádzky v mieste dodania uvedenom v bode 3.5 v stanovenom termíne podľa bodu 3.4.

**Článok 4**

**Cena, platobné podmienky a zmluvné pokuty**

* 1. Cena za Tovar uvedená v Prílohe č. 2 tejto Zmluvy, v rozsahu podľa článku 3 tejto Zmluvy je zmluvnými stranami dohodnutá ako cena maximálna vo výške

Cena spolu bez DPH ...............,- EUR

DPH 20 % ...............,- EUR

Cena celkom s DPH ...............,- EUR

(slovom: ....................................................................... s DPH )

* 1. Predávajúci nie je oprávnený bez predchádzajúceho písomného súhlasu kupujúceho použiť iné zariadenia ako sú uvedené v Prílohe č. 1 tejto Zmluvy.
  2. Zmluvné strany sa dohodli, že cena za Tovar je splatná na základe faktúr vystavených predávajúcim, nasledovne:

4.3.1 20% z Ceny za Tovar uvedenej v bode 4.1 tejto Zmluvy + DPH po podpise zmluvy na základe zálohovej faktúry so splatnosťou faktúry 60 dní.

4.3.2 80% z Ceny za Tovar uvedenej v bode 4.1 tejto Zmluvy + DPH po prevzatí Tovaru a jeho uvedení do prevádzky na mieste podľa bodu 3.4 tejto Zmluvy, prílohou faktúry musí byť dodací list potvrdený kupujúcim.

* 1. Splatnosť každej faktúry je 60 dní od jej doručenia kupujúcemu. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené kupujúcemu.
  2. Cena bude uhradená na účet predávajúceho uvedený v záhlaví tejto Zmluvy.
  3. Faktúra musí obsahovať tieto náležitosti:

a) obchodné meno a adresu sídla, miesta podnikania, prípadne prevádzkarne predávajúceho   
a jeho identifikačné číslo pre daň,

b) meno a adresu sídla kupujúceho, jeho identifikačné číslo pre daň,

c) poradové číslo faktúry,

d) deň vystavenia faktúry,

e) predmet fakturácie,

f) základ dane, jednotková cena bez dane,

g) sadzbu dane alebo údaj o oslobodení od dane,

h) výšku dane spolu v EUR,

Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy resp. dátum uzavretia Zmluvy,

c) termín splatnosti faktúry,

d) forma úhrady,

e) označenie peňažného ústavu a číslo účtu, na ktorý sa má platbu vykonať,

f) meno, podpis, odtlačok pečiatky vystavovateľa faktúry,

* 1. V prípade, že faktúra (daňový doklad) bude obsahovať nesprávne alebo neúplné údaje, kupujúci   
     je oprávnený vrátiť ju na opravu a prepracovanie. Predávajúci je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania   
     a doplnenia nesprávnej alebo neúplnej faktúry nie je kupujúci v omeškaní s jej úhradou. Lehota splatnosti opravenej resp. doplnenej faktúry začne plynúť odznova odo dňa jej doručenia kupujúcemu podľa bodu 4.4 tohto článku Zmluvy.
  2. V prípade omeškania kupujúceho s úhradou zmluvnej ceny alebo jej časti, je predávajúci oprávnený účtovať úrok z omeškania vo výške 0,01% za každý deň omeškania z čiastky, s ktorou je kupujúci v omeškaní. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
  3. Ak predávajúci po podpise tejto Zmluvy a pred začatím dodávky Tovaru odstúpi od tejto Zmluvy   
     z dôvodov na strane predávajúceho, je povinný bez vyzvania zaplatiť kupujúcemu zmluvnú pokutu vo výške 50 000,- EUR.
  4. Predávajúci výslovne prehlasuje, že sú mu známe všetky podmienky dodávky Tovaru, rovnako ako situácia a prístup na miesto dodania Tovaru a tiež všetky skutočnosti, ktoré sú rozhodujúce pre dodanie Tovaru. Dodatočné požiadavky predávajúceho, ktoré vyplývajú z týchto dôvodov, nebudú uznané.

**Článok 5**

**Odovzdanie a prevzatie Tovaru, prechod vlastníctva**

* 1. Tovar sa považuje za odovzdaný jeho odovzdaním a prevzatím po riadnom prekontrolovaní Tovaru a podpisom dodacieho listu zo strany kupujúceho bez akýchkoľvek závad v dodacom liste uvedených.
  2. V dodacom liste bude uvedený spôsob odovzdania, čas, meno zodpovednej osoby za predávajúceho, meno zodpovednej osoby za kupujúceho, deň, zoznam odovzdávaného Tovaru, zoznam dokumentácie (prehlásenie o zhode, návody a iné relevantné dokumenty).

**Článok 6**

**Kontrola, audit a overovanie na mieste**

* 1. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, službami a stavebnými prácami kedykoľvek do uplynutia lehôt podľa Zmluvy o poskytnutí NFP, a to oprávnenými osobami na výkon tejto kontroly/auditu/overovania a poskytnúť im všetku potrebnú súčinnosť. Kupujúci má právo bez akýchkoľvek sankcií odstúpiť od zmluvného vzťahu s Predávajúcim v prípade, kedy ešte nedošlo k plneniu zo zmluvného vzťahu medzi Kupujúcim a Predávajúcim a výsledky finančnej kontroly Poskytovateľa neumožňujú financovanie výdavkov vzniknutých z obstarávania.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ

**Článok 7**

**Vyššia moc**

* 1. Zmluvné strany sa oslobodzujú od zodpovednosti za nesplnenie zmluvného záväzku, ak sa tak stalo v dôsledku vyššej moci. Za vyššiu moc sa pokladajú okolnosti, ktoré vznikli po uzavretí Zmluvy v dôsledku zmluvnými stranami nepredvídateľných a neodvrátiteľných udalostí mimoriadnej povahy a ktoré majú bezprostredný vplyv na plnenie zmluvných záväzkov účastníkov. Za vyššiu moc nie sú považované hlavne nepredvídateľné zmeny ekonomického, finančného alebo menového rázu a bežné obchodné rizika.
  2. V prípade vyššej moci sa predlžujú lehoty ku splneniu zmluvných záväzkov o dobu, po ktorú budú účinky a následky vyššej moci trvať.
  3. Zmluvná strana, u ktorej nastal prípad vyššej moci, je povinná o tom najneskôr do 72 hodín   
     po jej vzniku a do 72 hodín po jej ukončení písomne upovedomiť druhého účastníka zmluvy.   
     Ak nebudú tieto lehoty dodržané, nemôže sa zmluvný účastník vyššej moci dovolávať.

**Článok 8**

**Majetkové sankcie**

* 1. Kupujúci je oprávnený od predávajúceho požadovať zaplatenie zmluvnej pokuty pre prípad omeškania s dodaním Tovaru vo výške 0,01 % z ceny tejto časti za každý deň omeškania.
  2. Predávajúci je oprávnený uplatniť u kupujúceho úroky z omeškania vo výške 0,01% z fakturovanej čiastky za každý deň, ktorý je kupujúci v omeškaní s úhradou faktúry podľa bodu 4.8 tejto Zmluvy.

**Článok 9**

**Zodpovednosť za vady, záruka za kvalitu**

* 1. Predávajúci zodpovedá za to, že Tovar bude dodaný a bude mať vlastnosti v súlade s Prílohou č. 1 tejto Zmluvy.
  2. Tovar má vady ak:

a) nie je dodaný v dohodnutej kvalite,

b) vykazuje nedorobky, t.j. nie je dodaný a namontovaný v celom dohodnutom rozsahu,

c) má právne vady v zmysle § 433 Obchodného zákonníka v platnom znení.

Tieto vady je kupujúci povinný uviesť do dodacieho listu a predávajúci je povinný ich odstrániť.   
Do okamihu ich odstránenia má kupujúci právo nepodpísať dodací list a nevzniká mu tak povinnosť prevziať faktúru podľa bodu 4.3.3 za dodávku. Vadou sa rozumie odchýlka v kvalite, rozsahu a parametroch Tovaru stanovených v špecifikácii tovaru, ktorá tvorí Prílohu č. 1 tejto Zmluvy a platnými predpismi a technickými normami.

* 1. Pre nároky zo zodpovednosti za vady platia ustanovenia Obchodného zákonníka v platnom znení.
  2. Predávajúci poskytuje kupujúcemu záruku na Tovar 12 mesiacov od dátumu po uvedení do prevádzky a prevzatí Tovaru špecifikovaného v Prílohe č. 1 tejto Zmluvy. Záruka sa nevzťahuje na vady spôsobené nesprávnou manipuláciou s Tovarom, nedodržaním prevádzkových podmienok výrobcu, živelnou pohromou alebo vyššou mocou.

Do doby záruky sa nezapočítava čas nevyhnutný na opravu/odstránenie záručnej závady. O tento nevyhnutný čas sa záručná doba predlžuje.

Po túto dobu predávajúci zodpovedá kupujúcemu:

* že si Tovar uchová bezchybnú akosť, vzhľad a bezporuchovosť
* že bude plne zodpovedať podmienkam tejto Zmluvy, platným normám a predpisom
* že Tovar bude plne zodpovedať tejto Zmluve, jej prílohám
  1. Kupujúci je povinný reklamáciu vady Tovaru písomne uplatniť bezodkladne po jej zistení.   
     Za písomne uplatnenú reklamáciu sa považuje aj reklamácia, ktorú kupujúci zašle predávajúcemu spôsobom uvedeným v bode 11.1 tejto Zmluvy.
  2. Predávajúci sa zaväzuje reklamáciu vybaviť v čo najkratšom možnom čase. Predávajúci sa zaväzuje vady/poruchy odstraňovať v servisných strediskách predávajúceho alebo v strediskách zmluvných partnerov alebo u kupujúceho.
  3. Kupujúci sa zaväzuje zabezpečiť nahlasovanie reklamácie bezodkladne a presne, pričom hlásenie musí obsahovať:
* dátum a čas hlásenia,
* typ zariadenia (tovaru),
* výrobné číslo zariadenia,
* podrobný popis a prejav vady zariadenia,
* umiestnenie zariadenia,
* meno a kontakt nahlasovateľa,
* dátum uzavretia Zmluvy.

**Článok 10**

**Zodpovednosť za škodu**

* 1. Predávajúci zodpovedá za všetky škody, ktoré vzniknú kupujúcemu v dôsledku porušenia jeho povinností, vyplývajúcich z tejto Zmluvy.
  2. V prípade vzniku škody porušením povinností vyplývajúcich z tejto Zmluvy ktorejkoľvek zmluvnej strane, má druhá strana nárok na úhradu vzniknutej škody.

**Článok 11**

**Ďalšie zmluvné ustanovenia**

* 1. Všetky oficiálne oznámenia medzi zmluvnými stranami na základe tejto Zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, alebo e-mailom, ktorý bude bezprostredne potvrdený zaslaním listu, resp. doručením iným preukázateľným spôsobom na adresy uvedené v záhlaví tejto Zmluvy a nižšie uvedené zodpovedné osoby:

za predávajúceho:

....................

za kupujúceho:

Vladimír Sommer, [info@mistersommer.sk](mailto:info@mistersommer.sk)

* 1. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej zmluvnej strane dozvedia, sa považujú za dôverné.
  2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa zmluvné strany zaväzujú prednostne riešiť vzájomnými zmierovacími rokovaniami a dohodami štatutárnych zástupcov oboch zmluvných strán. V prípade, že sa vzájomné spory zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Za okolnosti vylučujúce zodpovednosť zmluvných strán podľa tejto Zmluvy sa považuje prekážka, ktorá nastala nezávisle od vôle zmluvnej strany a bráni jej v plnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti, alebo vznikla z jej hospodárskych pomerov.
  4. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie odovzdá orgánu, ktorý má povinnosť ho doručiť alebo sa odošle emailom.
  5. Zmeny a doplnky tejto Zmluvy možno uskutočniť len formou písomných a očíslovaných dodatkov   
     k tejto Zmluve po predchádzajúcej dohode oboch zmluvných strán, inak je zmena či doplnenie neplatné.

**Článok 12**

**Odstúpenie od Zmluvy**

* 1. Riadne ukončenie tohto zmluvného vzťahu nastane splnením záväzkov zmluvných strán.
  2. Mimoriadne ukončenie tohto zmluvného vzťahu nastáva dohodou zmluvných strán alebo odstúpením od Zmluvy.
  3. Od Zmluvy môže ktorákoľvek zo zmluvných strán odstúpiť v prípadoch podstatného porušenia Zmluvy.
  4. Na účely Zmluvy sa za podstatné porušenie Zmluvy sa považuje najmä:

a) preukázané porušenie právnych predpisov SR a EÚ v rámci realizácie predmetu Zmluvy súvisiacich s činnosťou zmluvných strán;

b) opakované porušenie záväzkov vyplývajúcich z tejto Zmluvy;

c) zastavenie dodania predmetu Zmluvy z dôvodov na strane predávajúceho, pričom toto zastavenie nie je z dôvodov na strane kupujúceho;

d) vyhlásenie konkurzu alebo reštrukturalizácie na majetok predávajúceho alebo kupujúceho, resp. zastavenie konkurzného konania pre nedostatok majetku, alebo vstup predávajúceho do likvidácie;

e) opakované dodanie Tovaru predávajúcim s vadami (vady v množstve, v akosti, vo vyhotovení,   
v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami.

* 1. V prípade podstatného porušenia Zmluvy je zmluvná strana oprávnená od Zmluvy odstúpiť okamžite, len čo sa o tomto porušení dozvedela. V prípade nepodstatného porušenia Zmluvy je zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy zmluvná strana môže postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
  2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej zmluvnej strane.
  3. Odstúpením od zmluvy zanikajú všetky práva a povinnosti strán zo zmluvy okrem nárokov   
     na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia dodané.
  4. Kupujúci má právo bez akýchkoľvek sankcií odstúpiť od zmluvného vzťahu s predávajúcim   
     v prípade, kedy ešte nedošlo k plneniu zo zmluvného vzťahu medzi kupujúcim a predávajúcim   
     a výsledky finančnej kontroly Poskytovateľa NFP neumožňujú financovanie výdavkov vzniknutých z obstarávania.

**Článok 13**

**Záverečné ustanovenia**

* 1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka v platnom znení.
  2. Zmluva nadobúda platnosť a účinnosť dňom podpisu obidvoma zmluvnými stranami.
  3. Zmluva je vyhotovená v štyroch (4) rovnopisoch, z toho dva (2) obdrží kupujúci a dva (2) predávajúci.
  4. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  5. Predávajúci je povinný byť v čase podpisu tejto Zmluvy, ako aj počas celej doby platnosti tejto Zmluvy, zapísaný v registri partnerov verejného sektora (RPVS), ktorý vedie Ministerstvo spravodlivosti SR. Doklad o zapísaní do RPVS tvorí Prílohu č. 3 tejto Zmluvy. Uvedené ustanovenie musia dodržať aj subdodávatelia (ak má predávajúci subdodávateľov), ak sa ich zápis v zmysle platného príslušného zákona vyžaduje. Predávajúci je povinný zaplatiť zmluvnú pokutu vo výške 1 000,- EUR (tisíc EUR) v prípade porušenia povinnosti byť počas celého trvania Zmluvy zapísaný do RPVS v zmysle zákona o RPVS a dodržiavať podmienky zákona o RPVS.
  6. Neoddeliteľnú súčasť tejto Zmluvy tvorí:

Príloha č. 1 – Špecifikácia Tovaru

Príloha č. 2 – Kalkulácia Ceny

Príloha č. 3 – Doklad(y) o zapísaní do registra partnerov verejného sektora u predávajúceho a subdodávateľov, ak sa ich zápis v zmysle platného príslušného zákona vyžaduje.

Príloha č. 4 – Zoznam subdodávateľov vrátane spôsobu zmeny subdodávateľa

* 1. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité   
     a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

|  |  |
| --- | --- |
| V Topoľčanoch, dňa ............................ | V ............................. dňa............................ |
| V mene kupujúceho: | V mene predávajúceho: |
| .........................................................  Vladimír Sommer  MISTER & SOMMER , s.r.o. – konateľ | .........................................................  Meno a priezvisko  Funkcia |

**Príloha č. 1 – Špecifikácia Tovaru**

|  |  |  |  |  |
| --- | --- | --- | --- | --- |
| Predmetom zmluvy je dodávka 1ks plnoautomatického vstrekovacieho lisu, ktorý je určený na vstrekovanie plastov pre automobilový priemysel. Plnoautomatický vstrekovací lis musí byť vybavený s takými technickými a úžitkovými parametrami, ktoré disponujú odoberaním výliskov robotom, s automatickým odkladaním výliskov na integrovaný dopravný pás a príslušenstvom (nasávač, násypka, sušička, farbička, temperak, chladiaca jednotka). Plnoautomatický vstrekovací lis musí byť vybavený automatickou predikciou údržby, schopnosťou exportovať dátové zostavy do informačného systému a senzormi schopnými zaznamenávať funkčnosť procesu vstrekovania. | | | | |
|
|  | | | | |
| **Dodávka plnoautomatického vstrekovacieho lisu Počet: 1 ks** | | **Predávajúci tu uvedie:**  **značku, výrobcu a typové označenie ponúkaného plnoautomatického vstrekovacieho lisu** | | |
| **p.č.** | **Parameter/časť položky** | **MJ požadovaného parametra** | **Požiadavky na parametre/opis** | **Parametre ponúkané predávajúcim** |
| 1. | Lisovacia sila resp. uzatváracia sila | kN | min. 23 000 | **uveďte hodnotu** |
| 2. | Schopnosť lisu upnúť formu vo výške | mm | min. 2 000 | **uveďte hodnotu** |
| 3. | Schopnosť lisu upnúť formu v šírke | mm | min. 1 600 | **uveďte hodnotu** |
| 4. | Schopnosť lisu upnúť formu v rozsahu hrúbky | mm | min.(od 800 do 1800) | **uveďte rozsah** |
| 5. | Vstrekovacia jednotka  v medzinárodnom označení (EUROMAP) | max. objem dávky [cm3] x zvýšený vstrekovací tlak [bar]/1000 | min. 16 000 | **uveďte hodnotu** |
| 6. | Priemer šneku | mm | min. 130 | **uveďte hodnotu** |
| 7. | Nasávač |  | áno | **áno/nie** |
| 8. | Násypka |  | áno | **áno/nie** |
| 9. | Sušička |  | áno | **áno/nie** |
| 10. | Farbička |  | áno | **áno/nie** |
| 11. | Temperak |  | áno | **áno/nie** |
| 12. | Chladiaca jednotka |  | áno | **áno/nie** |
| 13. | 3 osá robotická ruka na zakladanie dielov do bezpečnostnej zábrany |  | áno | **áno/nie** |
| 14. | Schopnosť exportovať dátové zostavy do výrobného informačného systému |  | áno | **áno/nie** |
| 15. | Výstup spracovaných dát z produkčného procesu v minimálnom rozsahu: počet zhodných výrobkov za časové obdobie, počet nezhodných výrobkov za časové obdobie, doba chodu, výrobný čas |  | áno | **áno/nie** |
| 16. | Automatická predikcia údržby |  | áno | **áno/nie** |
| 17. | Senzory schopné zaznamenávať funkčnosť procesu |  | áno | **áno/nie** |
| 18. | Montáž a sprevádzkovanie plnoautomatického vstrekovacieho lisu v mieste dodania |  | áno | **áno/nie** |
| 19. | Doprava |  | áno | **áno/nie** |

**Príloha č. 2 – Kalkulácia Ceny**

|  |  |  |  |  |
| --- | --- | --- | --- | --- |
| **p.č.** | **Položka** | **Počet ks** | **Jednotková cena v EUR bez DPH** | **Cena celkom**  **v EUR bez DPH**  *(Za kompletnú realizáciu (dodávku) predmetu zákazky)* |
| 1. | Dodávka plnoautomatického vstrekovacieho lisu | 1 |  |  |

**Príloha č. 3**

Doklad(y) o zapísaní do registra partnerov verejného sektora u predávajúceho a subdodávateľov, ak sa ich zápis v zmysle platného príslušného zákona vyžaduje. *Doplní úspešný uchádzač v rámci výzvy na riadnu súčinnosť potrebnú na uzavretie zmluvy.*

**Príloha č. 4 – Zoznam subdodávateľov vrátane spôsobu zmeny subdodávateľa**

Predávajúci v čase podpisu tejto Zmluvy uvedie:

1. Nebudem pri realizácii uvedeného predmetu zákazky zadávať akýkoľvek podiel zákazky subdodávateľom a celý predmet zákazky zrealizujem vlastnými kapacitami.

ALEBO (Predávajúci vyberie buď alternatívu a) alebo b) (*napr. zakrúžkuje správnu alternatívu, prečiarkne alebo vymaže nesprávnu alternatívu*), podľa toho, ktorá v jeho prípade platí)

1. Mám v úmysle zadať realizáciu podielu zákazky nasledovným subdodávateľom, ktorých zoznam   
   je kompletný tak, aby spolu s kapacitami uchádzača mohol byť realizovaný predmet zákazky riadne a úplne v zmysle stanovených podmienok a túto spoluprácu má s uvedenými subdodávateľmi odkonzultovanú ako z hľadiska podmienok realizácie, tak aj z hľadiska predloženého návrhu na plnenie kritéria cena.

Zoznam subdodávateľov:

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, meno a priezvisko | Predmet subdodávky | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

(Predávajúci použije toľko riadkov tabuľky, koľko je potrebné z hľadiska počtu subdodávateľov)

**Pravidlá pre zmenu subdodávateľa**

1. V tejto prílohe sú uvedené údaje o všetkých známych subdodávateľoch predávajúceho, ktorí sú známi   
   v čase uzavierania tejto Zmluvy a údaje o osobe oprávnenej konať za subdodávateľa v rozsahu meno   
   a priezvisko, adresa pobytu, dátum narodenia.
2. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v tejto prílohe a to bezodkladne.
3. V prípade zmeny subdodávateľa je predávajúci povinný najneskôr do 5 pracovných dní odo dňa zmeny subdodávateľa predložiť kupujúcemu informácie o novom subdodávateľovi a predmete subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene.
4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona   
   č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora   
   a o zmene a doplnení niektorých zákonov.
5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť   
   pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Príloha č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny**

**Návod/pokyny/inštrukcie pre uchádzača pre vyplnenie špecifikácie predmetu zákazky:**

1. Uchádzač musí uviesť v príslušnom riadku: **výrobcu, typové označenie a značku (resp. obchodný názov)** ponúkaného predmetu zákazky.
2. Zadávateľ v špecifikácii popisuje v stĺpci s názvom „*Parameter/časť položky*“ textovú časť požiadavky na požadovaný parameter predmetu zákazky a v stĺpci „*Požiadavky na parametre/opis*“ zadávateľ popisuje akým spôsobom má uchádzač uviesť požadovaný údaj v stĺpci s názvom „*Parametre ponúkané uchádzačom*“ a to buď:
3. Zadávateľ vyžaduje, aby potenciálny dodávateľ uviedol údaj **„*áno*“,** čím potvrdí, že ním ponúkaný predmet zákazky, značky a typového označenia od výrobcu, ktorého uviedol v prvom riadku, spĺňa na 100 percent požiadavku zadávateľa. Ak by predmet zákazky, ktorý ponúka potenciálny dodávateľ v rámci svojej ponuky nespĺňal požadovaný parameter, uvedie potenciálny dodávateľ pri tomto parametri údaj „*nie*“.

Napr. ak zadávateľ požaduje v riadku s p.č. 14 parameter „Schopnosť exportovať dátové zostavy   
do výrobného informačného systému“ a v rámci stĺpca „*Požiadavky na parametre/opis“ je údaj „áno“ a v stĺpci „Poznámka“ je vysvetlené, že „V súčasnosti používa zadávateľ výrobný informačný systém MES PHARIS od výrobcu informačného systému UNIS* [*https://www.pharis.cz/*](https://www.pharis.cz/)*“ je uchádzač povinný uviesť* v stĺpci s názvom „*Parametre ponúkané uchádzačom*“ údaj „áno“, čo znamená, že uchádzač potvrdil tú skutočnosť, že ním ponúknutý plnoautomatický vstrekovací lis, disponuje schopnosťou exportovať dátové zostavy do výrobného informačného systému, ktorým je v súčasnosti MES PHARIS od výrobcu UNIS.

1. Ak zadávateľ požaduje údaj **min. (minimálne)**, znamená to, že predmet zákazky, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "*Lisovacia sila resp. uzatváracia sila*" v rámci stĺpca „*Požiadavky na parametre/opis* " údaj „*min. 23 000 kN*“, tak potenciálnym dodávateľom ponúknutý predmet zákazky musí mať pre parameter „*Lisovacia sila resp. uzatváracia sila*“ hodnotu presne 23 000 kN alebo viac ako 23 000 kN (napr. 24 000 kN), vtedy bude zadávateľ považovať tento parameter za splnený).
2. Ak zadávateľ požaduje **rozsah** uvedený ako **min. (od - do)**, znamená to, že predmet zákazky, ktorý ponúkne potenciálny dodávateľ zadávateľovi, musí minimálne dosiahnuť tento požadovaný rozsah alebo väčší rozsah, ale zároveň musí spĺňať aj požadovaný minimálny rozsah (od - do) uvedený v tabuľke, znamená to, že ak zadávateľ požaduje napr. pre parameter „*Schopnosť lisu upnúť formu v rozsahu hrúbky*“ v rámci stĺpca "*Požiadavky na parametre/opis*" údaj min. (od 800 do 1 800) mm a potenciálny dodávateľ:

* uvedie rozsah (od 800 do 1 800) mm , splnil požiadavku zadávateľa,
* uvedie rozsah (od 900 do 2 500) mm, tak nesplnil požadovanú spodnú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na spodnú hodnotu rozsahu, tým pádom nesplnil požadovaný rozsah,
* uvedie rozsah (od 500 do 1 700) mm, tak nesplnil požadovanú hornú hodnotu rozsahu a napriek tomu, že ponúkol väčší rozsah ako vyžadoval zadávateľ, ale zároveň nesplnil požiadavku na hornú hodnotu rozsahu, tým pádom nesplnil požadovaný rozsah,
* uvedie rozsah (od 600 do 2 300) mm, splnil požiadavku zadávateľa.

**Návod/pokyny/inštrukcie pre uchádzača pre vyplnenie cenovej ponuky:**

Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) predmetu zákazky (celková cena predmetu zákazky, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.

**Príloha č. 5 - Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**ČESTNÉ VYHLÁSENIE UCHÁDZAČA, ŽE NEMÁ ULOŽENÝ ZÁKAZ ÚČASTI**

**VO VEREJNOM OBSTARÁVANÍ A O NEPRÍTOMNOSTI KONFLIKTU ZÁUJMOV**

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **MISTER & SOMMER, s.r.o., Gorkého 2, 955 01 Topoľčany**, na predmet zákazky **„Dodávka plnoautomatického vstrekovacieho lisu“**:

**vyhlasujem na svoju česť, že**

**nemám uložený zákaz účasti vo verejnom obstarávaní potvrdený konečným rozhodnutím**

**v Slovenskej republike alebo v štáte sídla, miesta podnikania alebo obvyklého pobytu**

**a**

v súvislosti s uvedeným postupom zadávania zákazky potvrdzujem neprítomnosť konfliktu záujmov v tom,   
že som:

a) nevyvíjal a nebudem vyvíjať voči žiadnej osobe na strane zadávateľa, ktorá je alebo by mohla byť zainteresovanou osobou, akékoľvek aktivity, ktoré by mohli viesť k zvýhodneniu postavenia uchádzača v postupe tohto zadávania zákazky,

b) neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,

c) budem bezodkladne informovať zadávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu predmetného zadávania zákazky.

V ..............................., dňa ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka   
*(v prípade ak pečiatku uchádzač používa)*

štatutárny zástupca oprávnený vystupovať   
za uchádzača alebo iná oprávnená osoba resp. osoba splnomocnená na zastupovanie uchádzača

**Príloha č. 6 - Čestné vyhlásenie o súhlase s obchodnými podmienkami a s požiadavkami na predmet zákazky**

**ČESTNÉ VYHLÁSENIE O SÚHLASE S OBCHODNÝMI PODMIENKAMI**

**A S POŽIADAVKAMI NA PREDMET ZÁKAZKY**

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **MISTER & SOMMER, s.r.o., Gorkého 2, 955 01 Topoľčany**, na predmet zákazky **„Dodávka plnoautomatického vstrekovacieho lisu“**:

**vyhlasuje na svoju česť, že**

**súhlasím s obchodnými podmienkami uvedenými v kúpnej zmluve, ktorá je neoddeliteľnou súčasťou predmetnej výzvy na predkladanie ponúk vrátane jej príloh a s požiadavkami na predmet zákazky uvedenými vo výzve na predkladanie ponúk tejto výzvy, a to v plnom rozsahu.**

V ..............................., dňa ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka   
*(v prípade ak pečiatku uchádzač používa)*

štatutárny zástupca oprávnený vystupovať   
za uchádzača alebo iná oprávnená osoba resp. osoba splnomocnená na zastupovanie uchádzača

**Príloha č. 7 - Čestné vyhlásenie o subdodávateľoch**

**ČESTNÉ VYHLÁSENIE O SUBDODÁVATEĽOCH**

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **MISTER & SOMMER, s.r.o., Gorkého 2, 955 01 Topoľčany**, na predmet zákazky **„Dodávka plnoautomatického vstrekovacieho lisu“**:

**vyhlasujem na svoju česť, že**

1. Nebudem pri realizácii uvedeného predmetu zákazky zadávať akýkoľvek podiel zákazky subdodávateľom a celý predmet zákazky zrealizujem vlastnými kapacitami.

ALEBO (uchádzač vyberie buď alternatívu a) alebo b) (*napr. zakrúžkuje správnu alternatívu, prečiarkne alebo vymaže nesprávnu alternatívu*), podľa toho, ktorá v jeho prípade platí)

1. Mám v úmysle zadať realizáciu podielu zákazky nasledovným subdodávateľom, ktorých zoznam   
   je kompletný tak, aby spolu s kapacitami uchádzača mohol byť realizovaný predmet zákazky riadne a úplne v zmysle stanovených podmienok a túto spoluprácu má s uvedenými subdodávateľmi odkonzultovanú ako z hľadiska podmienok realizácie, tak aj z hľadiska predloženého návrhu na plnenie kritéria cena.

Zoznam subdodávateľov:

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, meno a priezvisko | Predmet subdodávky | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

(Uchádzač použije toľko riadkov tabuľky, koľko je potrebné z hľadiska počtu subdodávateľov)

Som si vedomý(á) právnych následkov nepravdivého vyhlásenia o skutočnostiach uvedených v predchádzajúcich odsekoch.

V ................................... dňa ......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka   
*(v prípade ak pečiatku uchádzač používa)*

štatutárny zástupca oprávnený vystupovať   
za uchádzača alebo iná oprávnená osoba resp. osoba splnomocnená na zastupovanie uchádzača

**Príloha č. 8 – Vzor Sprievodného listu ponuky**

**SPRIEVODNÝ LIST PONUKY**

Ponuka uchádzača: .............................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **MISTER & SOMMER, s.r.o., Gorkého 2, 955 01 Topoľčany**, na predmet zákazky **„Dodávka plnoautomatického vstrekovacieho lisu“** obsahuje nižšie uvedené dokumenty:

**Zoznam všetkých predložených dokumentov:**

* + - 1. **Vyplnená špecifikácia predmetu zákazky** podľa Prílohy č. 1, podľa inštrukcií uvedených v Prílohe č. 4
      2. **Nacenená kalkulácia ceny** podľa Prílohy č. 2, podľa inštrukcií uvedených v Prílohe č. 4
      3. **Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov** podľa Prílohy č. 5
      4. **Čestné vyhlásenie o súhlase s obchodnými podmienkami a s požiadavkami na predmet zákazky** podľa Prílohy č. 6
      5. **Čestné vyhlásenie o subdodávateľoch** podľa Prílohy č. 7
      6. **Doklad preukazujúci oprávnenosť dodávať predmet zákazky**
      7. **Ak je relevantné: Splnomocnenie preukazujúce tú skutočnosť, že osoba, ktorá podpísala za uchádzača požadované dokumenty, je oprávnená vystupovať za uchádzača**

V ................................... dňa ......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka   
*(v prípade ak pečiatku uchádzač používa)*

štatutárny zástupca oprávnený vystupovať   
za uchádzača alebo iná oprávnená osoba resp. osoba splnomocnená na zastupovanie uchádzača